צ'יאנשוזאורוס

צ'יאנשוזאורוס (שם מדעי: Qianzhousaurus; מילולית: "הלטאה של גאנג'ואו") הוא סוג של דינוזאור ממשפחת הטירנוזאוריים, אשר חי בדרום סין לפני 66–72 מיליון שנה במהלך המאסטריכט שבקרטיקון העליון ונכחד עם הכחדת הקרטיקון הגדולה.

מאפיינים 
דינוזאור זה התגלה בחפירות בקרבת העיר גאנג'ואו שבמחוז ג'יאנגשי בדרום סין ותואר בידי החוקר לו ג'ונצ'נג בשנת 2014. הוא היה בעל מראה דומה לאליוראמוס ממדבר גובי ושניהם היו שונים משאר בני משפחתם, בעלי מראה קדום יותר המזכיר מינים כמו הדריפטוזאורוס. הם קובצו לשבט עצמאי - Alioramini, שבט המצוי בין המינים הדומים לטירנוזאורוס והטרבוזאורוס לבין האלברטוזאורוס והגורגוזאורוס.

הצ'יאנשוזאורוס היה בעל חוטם מוארך והוא זכה לכינוי "פינוקיו רקס" והיה בעל לסת מוארכת בעלת שיניים ארוכות וצרות יחסית אך עוצמת נשיכה חזקה כמו שאר הטירנוזאורים. אורכו הגיע ללמעלה מ-9 מטרים והוא היה טורף-העל של אסיה בתקופתו.

בתרבות 
הצ'יאנשוזאורוס מופיע בסדרה כוכב פרהיסטורי שם הוא צד קוריתורפטור.

קישורים חיצוניים

בעלי חיים שתוארו ב-2014
טירנוזאוריים
דינוזאורים שחיו בקרטיקון עליון באסיה
טקסונים שתוארו בידי סטיבן ל. ברוסאט
טקסונים שתוארו בידי לו ג'ונצ'נג
מאובני טקסונים שתוארו ב-2014
סין: מאובנים